İunus Глава 1
Emitaı ogly İunusa Rebbiň şu sözi aıan boldy:
«Hany bol, Ninewä – ol beıik şähere git-de, onuň halkynyň günäkärdigini jar et, çünki olaryň betpälligi Maňa aıan boldy».
İöne İunus Rebbiň nazaryndan gaçyp, Tarşyşa gitmek üçin ıola düşdi. Ol İafo şäherine gelip, Tarşyşa gidıän bir gämi tapdy. Gäminiň ıol kireıini töledi we Rebbiň nazaryndan gaçyp, Tarşyşa gitmek üçin, gämiçiler bilen bile gämä mündi.
Emma Reb deňze güıçli ıel iberdi; deňizde elhenç gaı turup, gämi çagşara geldi.
Gämiçileri gorky gaplap aldy; olaryň hersi öz hudaıyny çagyrmaga başlady. Olar gämini ıeňletmek üçin, ıüklerini deňze taşladylar. İunus bolsa aşakda, gäminiň içki ammarynda süıji uka gidipdi.
Gäminiň başlygy onuň ıanyna gelip: «Heı! Sen näme ıatyrsyň? Tur, öz hudaıyňy çagyr. Belki, onuň rehimi inip, bizi halas eder» diıdi.
Şol wagt gämiçiler biri-birlerine: «Geliň, bije atalyň-da, haısymyz sebäpli bu bela duçar bolandygymyzy bileliň» diıişdiler. Şeılelikde, olar gurra taşladylar. Gurra İunusa düşdi.
Onsoň: «Sen bize aıt, näme sebäpli bu bela sataşdyk? Bu ıerde näme işläp ıörsüň? Nireden gelıärsiň? Sen nireli? Haısy halkdan bolarsyň?» diıip, olar ondan soradylar.
İunus bulara: «Deňzi we gury ıeri ıaradan Gögüň Hudaıy Rebbe sygynıaryn. Men ıewreıdirin» diıip jogap berdi.
Soňra gämiçiler juda gorkdular we İunusa: «Näme üçin beıtdiň?» diıdiler. (Sebäbi İunus olara özüniň Rebbiň nazaryndan gaçyp barıandygyny aıdypdy.)
Deňiz gitdigisaıy gazaba münıärdi. Gämiçiler İunusa: «Deňiz köşeşer ıaly, biz seni näme edeli?» diıdiler.
İunus olara: «Bu gaı-tupana duçar bolmagyňyza özümiň sebäpkärdigimi men bilıärin. Meni göteriň-de, suwa taşlaň, şonda deňiz köşeşer» diıdi.
Olar ıetişibildiklerine kürekläp, kenara çykmaga dyrjaşıardylar, ıöne bu olara başartmaıardy, çünki deňiz gitdigisaıy güıçli çyrpynyp, olara garşylyk görkezıärdi.
Şondan soň olar Rebbi çagyrmaga durdular: «İa Reb, bu adamyň jany üçin bizi heläk etme, bularyň hemmesi Seniň islegiň bilen boldy. Şoňa görä, bizi nähak gana galdyrma».
Soňra olar İunusy göterdiler-de, deňziň düıbüne goıberdiler. Deňiz dessine köşeşdi.
Gämiçiler Rebden gaty gorkdular; Oňa gurbanlyk berdiler we Oňa gulluk etmäge kasam içdiler.